Poskantoor-staking kom tot ŉ eindeArgieffoto Die staking by die Suid-Afrikaanse Poskantoor (SAPO) is verby. Dít nadat vakbonde ŉ vergelyk kon tref met Sapo rakende salarisverhogings. Die staking het op 3 Julie begin. In terme van die jongste ooreenkoms sal werknemers van Sapo nou ŉ salarisverhoging van 6,5% ontvang, terugwerkend tot 1 April. Verder is die gekontrakteerde werksure vir permanente deeltydse werkers ook van 21,5 na 27,5 uur per week vermeerder. Altesaam 500 van dié poste sal glo ná die gepaste stappe omskep word in voltydse poste. Pos wat intussen opgehoop het en nie hul bestemming bereik het nie sal na verwagting binne 20 werksdae afgelewer word.